CELEX: 32020D0660
Language: mt
Date: 2020-05-15 00:00:00
Title: Deċiżjoni ta’ Implimentazzjoni tal-Kummissjoni (UE) 2020/660 tal-15 ta’ Mejju 2020 li temenda d-Deċiżjoni ta’ Implimentazzjoni (UE) 2019/1326 fir-rigward tal-kompatibbiltà elettromanjetika tal-kuntatturi u tal-istarters tal-muturi elettromekkaniċi, tal-apparati tal-estinzjoni tal-ark, tal-bordijiet tad-distribuzzjoni maħsuba biex jitħaddmu minn persuni ordinarji u tat-trakkijiet industrijali

18.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 155/16
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/660
         tal-15 ta’ Mejju 2020
         li temenda d-Deċiżjoni ta’ Implimentazzjoni (UE) 2019/1326 fir-rigward tal-kompatibbiltà elettromanjetika tal-kuntatturi u tal-istarters tal-muturi elettromekkaniċi, tal-apparati tal-estinzjoni tal-ark, tal-bordijiet tad-distribuzzjoni maħsuba biex jitħaddmu minn persuni ordinarji u tat-trakkijiet industrijali
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 13 tad-Direttiva 2014/30/UE tal-Parlament Ewropew u tal-Kunsill (2), it-tagħmir elettriku li jkun f’konformità mal-istandards armonizzati jew partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, għandu jkun preżunt li hu konformi mar-rekwiżiti essenzjali koperti minn dawk l-istandards jew partijiet minnhom stabbiliti fl-Anness I ta’ dik id-Direttiva.
                  
               
                     (2)
                  
                  
                     Permezz tad-Deċiżjoni ta’ Implimentazzjoni tal-Kummissjoni C(2016)7641 (3), il-Kummissjoni għamlet talba lill-Kumitat Ewropew għall-Istandardizzazzjoni (CEN), lill-Kumitat Ewropew għall-Istandardizzazzjoni Elettroteknika (Cenelec) u lill-Istitut Ewropew tal-Istandards tat-Telekomunikazzjoni (ETSI) għall-abbozzar u għar-reviżjoni ta’ standards armonizzati għall-kompatibbiltà elettromanjetika b’appoġġ għad-Direttiva 2014/30/UE.
                  
               
                     (3)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2016) 7641, is-CEN u s-Cenelec abbozzaw l-istandards armonizzati EN IEC 60947-4-1:2019 għall-kuntatturi u għall-istarters tal-muturi elettromekkaniċi u EN IEC 60947-9-1:2019 għall-apparati tal-estinzjoni tal-ark.
                  
               
                     (4)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2016) 7641, is-CEN u s-Cenelec irrevedew l-istandard armonizzat EN 12895:2015 , u r-referenza tiegħu hija ppubblikata fis-serje C ta’ Il-Ġurnal Uffiċjali tal-Unjoni Ewropea (4). Dan irriżulta fl-adozzjoni tal-istandard armonizzat EN 12895:2015+A1:2019 għat-trakkijiet industrijali.
                  
               
                     (5)
                  
                  
                     Il-Kummissjoni, flimkien mas-CEN u mas-Cenelec, ivvalutat jekk l-istandards armonizzati EN IEC 60947-4-1:2019, EN IEC 60947-9-1:2019 u EN 12895:2015+A1:2019 jikkonformawx mat-talba stabbilita fid-Deċiżjoni ta’ Implimentazzjoni C(2016) 7641.
                  
               
                     (6)
                  
                  
                     L-istandards EN IEC 60947-4-1:2019, EN IEC 60947-9-1:2019 u EN 12895:2015+A1:2019 jissodisfaw ir-rekwiżiti essenzjali li għandhom l-għan li jkopru u li huma stabbiliti fid-Direttiva 2014/30/UE. Għalhekk, jixraq li r-referenza għal dawk l-istandards tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (7)
                  
                  
                     L-ispeċifikazzjonijiet tekniċi għall-immunità elettromanjetika tal-prodotti koperti bl-istandard armonizzat EN 55103-2:2009, li r-referenza tiegħu hija ppubblikata fis-serje C ta’ Il-Ġurnal Uffiċjali tal-Unjoni Ewropea (5)
                        , huma koperti wkoll bi standard armonizzat iktar reċenti, EN 55035:2017, li r-referenza tiegħu hija ppubblikata f’Il-Ġurnal Uffiċjali tal-Unjoni Ewropea permezz tad-Deċiżjoni ta’ Implimentazzjoni tal-Kummissjoni (UE) 2019/1326 (6). Għalhekk, jenħtieġ li l-istandard armonizzat EN 55103-2:2009 jiġi rtirat.
                  
               
                     (8)
                  
                  
                     Is-CEN u s-Cenelec abbozzaw ir-rettifika EN 61439-3:2012/AC:2019-04 li tirrettifika l-istandard armonizzat EN 61439-3:2012, li r-referenza tiegħu hija ppubblikata fis-serje C ta’ Il-Ġurnal Uffiċjali tal-Unjoni (7). Minħabba l-fatt li r-rettifika tintroduċi korrezzjonijiet tekniċi u sabiex tiġi żgurata l-applikazzjoni korretta u konsistenti tal-istandard armonizzat EN 61439-3:2012, jixraq li r-referenza tal-istandard armonizzat tiġi ppubblikata flimkien mar-referenza tar-rettifika f’Il-Ġurnal Uffiċjali tal-Unjoni Ewropea.
                  
               
                     (9)
                  
                  
                     Għalhekk, jeħtieġ li r-referenzi tal-istandards armonizzati EN 55103-2:2009, EN 12895:2015 u EN 61439-3:2012, jiġu rtirati mis-serje C ta’ Il-Ġurnal Uffiċjali tal-Unjoni Ewropea. Sabiex il-manifatturi jingħataw biżżejjed żmien biex jippreparaw għall-applikazzjoni tal-istandards armonizzati EN 55035:2017, EN 12895:2015+A1:2019, u EN 61439-3:2012 kif irrettifikat b’EN 61439-3:2012/AC:2019-04, jeħtieġ li l-irtirar tar-referenzi tal-istandards armonizzati EN 55103-2:2009, EN 12895:2015 u EN 61439-3:2012 jiġi ddifferit.
                  
               
                     (10)
                  
                  
                     L-Anness I tad-Deċiżjoni ta’ Implimentazzjoni (UE) 2019/1326 jelenka r-referenzi tal-istandards armonizzati li jikkonferixxu preżunzjoni ta’ konformità mad-Direttiva 2014/30/UE. Ir-referenzi tal-istandards armonizzati EN IEC 60947-4-1:2019, EN IEC 60947-9-1:2019, EN 61439-3:2012 kif irrettifikat b’EN 61439-3:2012/AC:2019-04, u EN 12895:2015+A1:2019 jenħtieġ li jiġu inklużi fl-Anness I tad-Deċiżjoni ta’ Implimentazzjoni (UE) 2019/1326.
                  
               
                     (11)
                  
                  
                     L-Anness II tad-Deċiżjoni ta’ Implimentazzjoni (UE) 2019/1326 jelenka r-referenzi tal-istandards armonizzati abbozzati b’appoġġ għad-Direttiva 2014/30/UE li huma rtirati minn Il-Ġurnal Uffiċjali tal-Unjoni Ewropea. Ir-referenzi tal-istandards armonizzati EN 55103-2:2009, EN 12895:2015 u EN 61439-3:2012 jenħtieġ li jiġu inklużi fl-Anness II tad-Deċiżjoni ta’ Implimentazzjoni (UE) 2019/1326.
                  
               
                     (12)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/1326 tiġi emendata skont dan.
                  
               
                     (13)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2019/1326 huwa emendat f’konformità mal-Anness I ta’ din id-Deċiżjoni.
         
         
            Artikolu 2
            L-Anness II tad-Deċiżjoni ta’ Implimentazzjoni (UE) 2019/1326 huwa emendat f’konformità mal-Anness II ta’ din id-Deċiżjoni.
         
         
            Artikolu 3
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-15 ta’ Mejju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika (ĠU L 96, 29.3.2014, p. 79).
         
            (3)  Id-Deċiżjoni ta’ Implimentazzjoni tal-Kummissjoni C(2016) 7641 tat-30 ta’ Novembru 2016 dwar talba ta’ standardizzazzjoni lill-Kumitat Ewropew għall-Istandardizzazzjoni, lill-Kumitat Ewropew għall-Istandardizzazzjoni Elettroteknika u lill-Istitut Ewropew tal-Istandards tat-Telekomunikazzjoni fir-rigward tal-istandards armonizzati b’appoġġ għad-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri dwar il-kompatibilità elettromanjetika.
         
            (4)  ĠU C 246, 13.7.2018, p. 1.
         
            (5)  ĠU C 246, 13.7.2018, p. 1.
         
            (6)  Id-Deċiżjoni ta’ Implimentazzjoni tal-Kummissjoni (UE) 2019/1326 tal-5 ta’ Awwissu 2019 dwar l-istandards armonizzati għall-kompatibilità elettromanjetika abbozzati b’appoġġ għad-Direttiva 2014/30/UE tal-Parlament Ewropew u tal-Kunsill (ĠU L 206, 6.8.2019, p. 27).
         
            (7)  ĠU C 246, 13.7.2018, p. 1.
      
      
         
            ANNESS I
            Fl-Anness I tad-Deċiżjoni ta’ Implimentazzjoni (UE) 2019/1326 jiżdiedu l-entrati li ġejjin:
            
               
                           Nru
                        
                        
                           Referenza tal-istandard
                        
                     
                           “6.
                        
                        
                           EN IEC 60947-4-1:2019
                           Switchgear u controlgear ta’ vultaġġ baxx — Parti 4-1: Kuntatturi u starters tal-muturi — Kuntatturi u starters tal-muturi elettromekkanika
                        
                     
                           7.
                        
                        
                           EN IEC 60947-9-1:2019
                           Switchgear u controlgear ta’ vultaġġ baxx — Parti 9-1: Sistemi attivi ta’ mitigazzjoni ta’ difetti tal-ark — Apparati tal-estinzjoni tal-ark
                        
                     
                           8.
                        
                        
                           EN 61439-3:2012
                           Assemblaġġi tal-iswitchgear u tal-controlgear ta’ vultaġġ baxx — Parti 3: Bordijiet tad-distribuzzjoni maħsuba biex jitħaddmu minn persuni ordinarji (DBO)
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Trakkijiet industrijali — Kompatibbiltà elettromanjetika”
                        
                     
         
      
      
         
            ANNESS II
            Fl-Anness II tad-Deċiżjoni ta’ Implimentazzjoni (UE) 2019/1326 jiżdiedu l-entrati li ġejjin:
            
               
                           Nru
                        
                        
                           Referenza tal-istandard
                        
                        
                           Data tal-irtirar
                        
                     
                           “4.
                        
                        
                           EN 55103-2:2009
                           Kompatibbiltà elettromanjetika — Standard tal-familja ta’ prodotti għal apparat tal-awdjo, tal-vidjo, awdjoviżiv u tal-kontroll tat-tidwil għall-intratteniment għal użu professjonali — Parti 2: Immunità
                        
                        
                           It-18 ta’ Novembru 2021
                        
                     
                           5.
                        
                        
                           EN 61439-3:2012
                           Assemblaġġi tal-iswitchgear u tal-controlgear ta’ vultaġġ baxx — Parti 3: Bordijiet tad-distribuzzjoni maħsuba biex jitħaddmu minn persuni ordinarji (DBO)
                        
                        
                           It-18 ta’ Novembru 2020
                        
                     
                           6.
                        
                        
                           EN 12895:2015
                           Trakkijiet industrijali — Kompatibbiltà elettromanjetika
                        
                        
                           It-18 ta’ Novembru 2021”